Hof keer Guptas se versoek dat Gordhan moet opdok | Maroela Media
Die Pretoriase hooggeregshof het Dinsdag 'n versoek deur die Gupta-beheerde Sahara Computers verwerp dat minister van finansies Pravin Gordhan persoonlik die regskoste moet betaal in die voortslepende hofsaak waarby Suid-Afrika se groot banke betrokke is.
Regterpresident Dunstan Mlambo het gesê die 14de respondent [Sahara Computers] het 'n kennisgewing ingedien waarin die outoriteit bevraagteken word van die staatsprokureur om die aansoeker, die minister van finansies, te verteenwoordig. Mlambo het gesê die hof is tevrede dat die staatsprokureur wel voldoende mag het om Gordhan te verteenwoordig tydens die hofverrigtinge.
Adv. Kameel Premhid, vir Sahara Computers, het ook aangevoer dat Gordhan persoonlik die regskoste vir die "onnodige aansoek" moet betaal, omdat hy glo betrokke is in 'n "politieke sameswering".
Gordhan het die hof genader om 'n verklaringsbevel uit te reik wat hom sal verhoed om in te gryp in die dispuut tussen die Gupta-beheerde Oakbay Investments en Suid-Afrika se groot banke.
Boere trek 'diewe' vas
Vandat di Gupta in Jacob Zuma se kamp beland het gaan ons land net meer agteruit uit raak di regering net meer korrup
Hulle beheer ons president en hy spring soos n marionet
En dan maak hy in elk geval met ons lan en regering asof hulle n sirkus is n di res net marionette.
Die Guptas wil ook oral die gitaar slaan!
Whahahahaaaa. Die Adv se naam is Kameel? Hy wil seker die GUPTAS deur Sahara sleep en red…?
Dankie Here dat U ingegryp het. Die Zuptas se dae is getel.
Ek sou my so skaam as ek die Guptas was, ek sou stert tussen die bene die land uitgevlug het en al my Zubagasie saamgevat het.